Ein Kerem

Ein Kerem pe Ain-Karim (hebraeg: עין כרם, arabeg: عين كارم - ‘Ein Kārem) zo ur gêriadenn en un draonienn 7 km er c'huzh-heol da Jeruzalem. Bro c'henidik sant Yann-Vadezour eo, hag eno emañ lec’h Gweladenn ar Werc'hez Vari da Elizabed.

Iliz Sant Yann-Vadezour
E manati Sant-Yann ar frañsiskaned emañ an iliz anvet gant ar Groazidi "Sant-Yann-ar-Meneziou" en enor da c'hinivelezh sant Yann-Vadezour. Abaoe ar 4e kantvet, d'an nebeutañ, e reer eno eñvor eus Zakariaz hag Elizabed. War lec'h o zi e vefe bet savet an iliz kentañ er 4e kantvet. E hanternoz an aoter vras emañ ar c'hev, ur chapel-dindan-douar, anvet "Kev ginivelezh sant Yann", lec'h ma weler panelloù en izelvos a zispleg buhez ar santJob an Irien, Douar Santel. Terre Sainte, Ti embann Minihi Levenez, nn 51-52, 1998, p. 90.. An iliz a zo bet adsavet gant ar fransiskaned e 1675.

Iliz ar Weladenn
Hervez an Aviel, Mari a yeas buan en hent war-zu bro ar menezioù, d’ur gêr a Vro-Juda, evit gweladenniñ Zakariaz hag Elizabed he c'henitervAviel Lukaz I, 39.

Ar Groazidi a zavas iliz ar weladenn war rivinoù un iliz vizantat. Hervez mojenn ar 6vet kanvet e vije bet digoret ar roc'h da reiñ gwasked da Elizabed ha d'he mab da vare lazhadeg an Inosanted santel war urzh Herodez VeurJob an Irien, Douar Santel. Terre Sainte, Ti embann Minihi Levenez, 1998, p. 90..
Un iliz a zo bet adsavet war al lec'h etre 1938 ha 1955.

Skeudennoù

Notennoù

Rummad:Lec'hioù eus ar Bibl
Rummad:Testamant Nevez
Rummad:Yann-Vadezour
Rummad:Mari
Rummad:Jeruzalem
Rummad:Ilizoù Israel